google/wiki40b huggingface dataset:
Lamastre

Poloha

Lamastre má rozlohu 25,45 km². Najvyšší bod je položený 860 m n. m. a najnižší bod 342 m n. m.

Obyvateľstvo

Lamastre má 2501 obyvateľov (2009).
Graf vývoja obyvateľstva:
Zdroje: INSEE
Ján Faludi

Životopis

Narodil sa v Agóstyáne, neďaleko Komárna. Absolvoval 4 triedy gymnázia. Po smrti otca matka ho nevládala vydržiavať na štúdiách, preto sa stal pomocným učiteľom. Keď zložil maturitnú skúšku na učiteľskom ústave, potom pod vedením vzorného učiteľa Jozefa Jannyho 5 rokov vyučoval v dievčenskej škole v Stoličnom Belehrade. R. 1861 sa stal peštianskym učiteľom a odvtedy tam stále pôsobil, s výnimkou dvojročného prerušenia, keď bol úradníkom na ministerstve školstva. Priaznivé podmienky peštianskeho pobytu ho podnecovali k tvorivej aktivite, pričom využíval aj svoje jazykové znalosti. Okrem maďarčiny perfektne ovládal nemecký a slovenský jazyk.

Práca

Výsledky jeho tvorby sú obdivuhodné. Jeho meno nachádzame v 34 učebniciach. Z toho 13 vyšlo aj v nemeckom a 4 v slovenskom jazyku. Fuchsove učebnice sa dotýkajú takmer všetkých vedných odborov. Napísal aj učebnicu obchodnej korešpondencie a Učebnicu pre obchodné učňovské školy. Prekvapujúci je aj počet následných vydaní viacerých jeho učebníc. V r. 1879 Fuchs (Faludi) napísal Naukosklad prostonárodnej školy, ktorý obsahuje 4 samostatné učebnice: 1. Stručný prehľad krajín uhorskej koruny, 2. Základy dejepisu Uhorska, 3. Začiatky prírodopisu, 4. Počiatky silozpytu (fyziky). Samostatné počiatky silozpytu vyšli v 18 vydaniach. Učivo v nich je rozdelené do VI oddielov: I. Telesá, vlastnosti a zjavy, II. Zvuk, III. Teplo, IV. Svetlo, V. Električnosť (mluno), VI. Magnetičnosť. V učebnici Počiatky silozpytu sa autor podpisuje bez prímenia Faludi. Szinnyeiho lexikón uvádza, že Ján Fuchs (FALUDI) si od r. 1882 píše svoje meno Ján Faludi.
Hardstyle

Pôvod

Hardstyle bol ovplyvnený žánrami hard trance, gabber a hard house. Hardstyle má svoj pôvod v Holandsku, kde hardcore techno interpreti ako Dana, Pavo, Luna a The Prophet začali experimentovať so svojimi hardcorovými nahrávkami. Prvé hardstylové podujatia, ako Qlubtempo, sa konali začiatkom 21. storočia.

Dubstyle

Začiatkom 10. rokov 21. storočia bol uvedený nový variant hardstylu s názvom dubstyle. Podľa názvu je jasné, že ide o spojenie žánru hardstyle s dubstepom. Dubstyle má obyčajne negatívne kmitajúce basové linky a beaty ako klasický hardstyle, pričom ich kombinuje s rytmom, groovom a tempom dubstepu, či rytmom žánrov 2-step alebo breakstep.

Rawstyle

Okolo roku 2011 bolo vytvorených množstvo termínov na popísanie vývoja hardstylu. Rawstyle je typ hardstyle, ktorý bol ovplyvnený holandským hardcorom alebo starším hardstylom, z čoho vznikajú temnejšie melódie a hlbšie-znejúce údery basového bubna spolu s väčším skreslením prostredníctvom VST plug-inov ako Devastor, CamelPhat, Ohmicide & TriDirt.
Lauda Air

Destinácie

Lauda Air prevádzkovali pravidelné charterové lety v mene Austrian Airlines, ktoré bolo možné rezervovať priamo na internete. Okrem toho boli ponúkané lety pre cestovné kancelárie.

Letisko Viedeň-Schwechat

Antalya, Bodrum [sezónne], Catania [sezónne], Chania [sezónne], Korfu [sezónne], Dalaman [sezónne], Faro [sezónne], Fuerteventura, Funchal [sezónne], Heraklion [sezónne], Hurghada, Karpathos [sezónne], Kavala [sezónne], Kos [sezónne], Lanzarote, Las Palmas, Lesbos [sezónne], Luxor, Malaga [sezónne], Mykonos [sezónne], Neapol [sezónne], Preveza [sezónne], Punta Cana, Rhodos [sezónne], Samos [sezónne], Santorini [sezónne], Šarm aš-Šajch, Skiathos [sezónne], Tenerife-Sur Reina Sofia, Solún [sezónne], Zakynthos [sezónne]

Nehody

Dňa 26. mája 1991, Lauda Air Flight 004, lietadlo Boeing 767-3Z9ER pomenované ako "Wolfgang Amadeus Mozart" smerovalo na Viedenské medzinárodné letisko. Krátko po vzlete z letiska v Bangkoku si piloti všimli, že prístroje ukazujú poruchu, že motor číslo 1 beží na reverzný ťah. Po nekotrolovateľnom páde z výšky 24000 stôp zahynuli všetci cestujúci vrátane pilotov a posádky.
Seix

Poloha

Obec má rozlohu 86,78 km². Najvyšší bod je položený 2 838 m n. m. a najnižší bod 495 m n. m.

Obyvateľstvo

Počet obyvateľov obce je 804 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tradicionalizmus (preceňovanie tradície)

Tradicionalizmus je preceňovanie tradicie, tradovaného (vo vede, umení, viere, zvykoch a obyčajoch); tkvie v základe každého konzervatívneho myslenia.
Prodromálne štádium

Prodromálne štádium (z gréckeho prodromos) je súbor nešpecifických príznakov ohlasujúcich príchod choroby. Málo vžitý je slovenský výraz predchorobné štádium. K najčastejším symptómom patria neurčité (nešpecifické) príznaky, napríklad únava, zvýšená dráždivosť, zmena nálady, bolesti hlavy, úzkosti, nesústredenosť, nechutenstvo, nespavosť.
Johan Franzén

Klubový hokej

V sezóne 2005/06 bol hráčom klubu NHL Detroit Red Wings.

Reprezentácia

Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 39.
Postmoderná kultúra

Postmoderná kultúra je nový spôsob artikulácie pohybu a prebývania, prinajmenšom euroamerického, človeka vo svete, identifikovaný zvláštnym vzťahom voči modernej kultúre. Postmoderná kultúra prichádza s novým spôsobom zvýznamňovania sveta, ktorý sa prejavil zreteľne najprv v umení, neskôr aj vo vedení a náboženstve. Je to kultúra geneticky spojená s pozíciami kontrakultúry a subkultúr 50. a 60. rokov 20. storočia, ktoré sa časom zmenili na dominantné orientačné body. Postmoderná kultúra je určená silným pritakávaním komunikatívnemu pluralizmu kultúr a dištanciou voči moderne, bez toho, že by modernu celkom vylučovala z hry. Snáď najnápadnejšou črtou postmoderného spôsobu zvýznamňovania sveta je zmysel a cit pre rozdiely, najmä v porovnaní so zmyslom modernizmu pre jednotné a identické.
Postmoderná kultura je ne-auratická (nevytvára okolo seba auru jedinečnosti a neopakovateľnosti, ktorá by ju odlišovala od všednosti každodenného sociálneho života). Neoddeľuje sa od bežnej sociálnej sféry, miznú rozdiely medzi vyššou a populárnou kultúrou, medzi profesionálnou a populárnou kritikou, medzi autorom a príjemcom, autorom a dielom. To má za následok tvrdú diskvalifikáciu avantgardy v postmodernej kultúre, pretože funkciu avantgardy plní celá postmoderna.
Varennes (Tarn-et-Garonne)

Poloha

Obec má rozlohu 14,76 km². Najvyšší bod je položený 202 m n. m. a najnižší bod 88 m n. m.

Obyvateľstvo

Počet obyvateľov obce je 645 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villard-de-Lans

Poloha

Obec má rozlohu 67,2 km². Najvyšší bod je položený 2 286 m n. m. a najnižší bod 720 m n. m.

Obyvateľstvo

Počet obyvateľov obce je 4 031 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mérona

Poloha

Obec má rozlohu 2,97 km². Najvyšší bod je položený 702 m n. m. a najnižší bod 548 m n. m.

Obyvateľstvo

Počet obyvateľov obce je 11 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poluostrov Jamal

Poluostrov Jamal (doslova Polostrov Jamal) alebo Jamal je polostrov, ktorý sa nachádza v Jamalsko-neneckom autonómnom okruhu na severozápadnej Sibíri (Rusko, Ázia). Rozkladá sa na dĺžke približne 700 km a šírke dosahujúcej až 240 km. Rozloha polostrova je asi 115 000 km². Predstavuje severozápadný výbežok Západosibírskej nížiny.
Je ohraničený Severným ľadovým oceánom, a to konkrétne Karským morom, Bajdarackým zálivom na západe a Obským zálivom na východe. V jazyku pôvodných obyvateľov oblasti, Nencov, Jamal znamená koniec Sveta.
Polostrov pokrýva takmer výlučne permafrost a je geologický veľmi mladým územím – niektoré oblasti sú menej než 10-tisíc rokov staré. Polostrov je pokrytý tundrou, na juhu sú menšie oblasti lesotundry. Nachádza sa tu množstvo jazier ľadovcového pôvodu.
V rámci Ruskej federácie predstavuje polostrov miesto, ktoré je tradične miestom s najlepšie zachovaným nomádskym chovom sobov vo veľkej mierke. Na polostrove niekoľko tisíc neneckých a chantyjských chovateľov sobov vlastní asi pol milióna zdomestikovaných sobov.
Jamal je súčasťou Západosibírskej panvy s ložiskami najväčších ruských a svetových zásob zemného plynu. Bovanenkovské ložisko je projektované na rozvinutie ťažby ruským plynovým monopolom Gazprom do 2011–2012 (Jamalský projekt), táto skutočnosť predstavuje reálnu hrozbu chovu sobov, ktorý tu vykonáva nomádske obyvateľstvo. Odhad veľkosti plynových rezerv je 55 triliónov m³ (tcm), najväčšie zásoby zemného plynu na Zemi a najväčší energetický projekt v dejinách Ruskej federácie. Oblasť je zatiaľ z väčšej časti nerozvinutá, ale je spojená s tromi veľkými infraštruktúrnymi projektmi – nová 572 km dlhá Železničná trať Obskaja–Bovanenkovo, ktorá bola dokončená v roku 2011 a je najsevernejšou železničnou traťou planéty, plynovod a niekoľko mostov.
Dobre zachované pozostatky Ľuby, 37 000 rokov starého mamutieho mláďaťa, boli nájdené pastierom sobov na polostrove v lete 2007. Zviera bola samica a jej vek pri úmrtí bol určený na jeden mesiac.
Naussac (Lozère)

Poloha

Obec má rozlohu 13,52 km². Najvyšší bod je položený 1 064 m n. m. a najnižší bod 869 m n. m.

Obyvateľstvo

Počet obyvateľov obce je 209 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montpeyroux (Dordogne)

Poloha

Obec má rozlohu 23,37 km². Najvyšší bod je položený 100 m n. m. a najnižší bod 17 m n. m.

Obyvateľstvo

Počet obyvateľov obce je 432 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Galba

Galba, celým menom Servius Sulpicius Galba, (* 24. december 3 pred Kr. – † 15. január 69) bol rímsky cisár od 8. júna 68 do 15. januára 69.
Po smrti posledného cisára julsko-klaudiovskej dynastie Neróna, ktorý nezanechal dediča, vyhlásili vojská v Hispánii za cisára Servia Sulpica Galbu. Senát potvrdil jeho vyhlásenie, a tým sa stal prvým rímskym cisárom zvoleným legionármi. Galba pochádzal zo starého rímskeho rodu, a kým sa stal cisárom, mal za sebou úspešnú politickú kariéru, ako miestodržiteľ v Hornej Germánii, kde v roku 39 viedol boje proti germánskym Chattom o strategicky významnú oblasť medzi riekami Rýn a Mohan pre Rimanov s víťazným koncom. V rokoch 45 – 46 bol miestodržiteľom v provincii Africa, ktorú znepokojovali nájazdy kočovníkov. Galbova tvrdá ruka aj tu zaistila poriadok, ale ako rímsky cisár nevládol dlho, keďže prevzal prázdnu štátnu pokladňu, nemohol splniť čo sľúbil vojakom, a to sa mu stalo osudným. 2.januára 69 vyhlásili rímske légie v Germánii za cisára svojho veliteľa Aula Vitellia, ktorý bol tiež známym Nerovým odporcom. O niekoľko dní (15.1.69) bol cisár Galba zavraždený na Fóre. Zosnovateľom sprisahania bol miestodržiteľ Luzitánie Otho, jeho neskorší nástupca na tróne.
Koniarovce

Lovasovce

Prvá písomná zmienka pochádza z roku 1264. Obec sa spomína ako majetok premonštrátov zo Žitného ostrova, ale už v 11. storočí bola sídlom kráľovských koniarov. V roku 1295 patrila ostrihomskému arcibiskupstvu, v 15. – 16. storočí panstvu Jelenec, v 17. storočí panstvu Preseľany. V 18. storočí obec vlastnili Zayovci.

Somorová

Obec sa spomína v roku 1356. Patrila Zomorovcom, od 16. storočia nitrianskemu biskupstvu, neskôr zemianskym rodinám Tompa, Buzásy, Charada, Ordódy, časť obce patrila paulínom z Lefantoviec. V roku 1903 boli obce spojené.

Dejiny

Písomné zmienky sú zachytené názvami Lovaszisomorfalu, 1920 Somorová - Lovasovce, 1945 Koniarovce. Na miestnom cintoríne sa nachádza kaplnka z 19. storočia, v ktorej je umiestnená socha Piety - ľudová kamenárska práca. Zaujímavosťou obce je kúria z 18. storočia, ktorá je hodnotným dokladom vývoja architektúry. Prezentuje drobné zemianske sídlo. K nej patrí i okrasná záhrada s voľne krajinárskou úpravou, založená počas prestavby kúrie na prelome 19. a 20. storočia. Kúria i záhrada boli v roku 1993 vyhlásené za kultúrnu pamiatku. 
V obci sa každoročne poriadajú tradičné oslavy Troch smutných Kráľov. V tento deň navštevuje krojovaný sprievod mládencov príbytky občanov a zdobí ratolesťami domy panien. Sprievod doprevádza ľudová hudba a deň sa končí spoločnou veselicou. Oslavy pripadajú na Svätodušnú nedeľu (Turície máj-jún).
Francis Brockton

Francis Brockton bol inžinier na palube britskej lode HMS Plumper pod velením kapitána Georga Henryho Richardsa, keď v roku 1859 objavil uhoľnú žilu v oblasti dnešného mesta Vancouver. Po tomto objave, ktorý kapitán Richards nahlásil guvernérovi Jamesovi Douglasovi, Richards pomenoval miesto nálezu Coal Harbour – Uhoľný prístav a pomenoval Brockton Point, východnú časť dnešného Stanley Parku vo Vancouveri podľa Francisa Brocktona.
Balot

Poloha

Obec má rozlohu 15,54 km². Najvyšší bod je položený 290 m n. m. a najnižší bod 223 m n. m.

Obyvateľstvo

Počet obyvateľov obce je 84 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hrtan

Hrtan alebo larynx (gen. laryngu, nom. pl. laryngy) (lat. larynx) je rúrkovitý, približne 5 – 6 cm dlhý, orgán tvorený radom chrupiek.

Topografia

Hrtan je umiestnený v krku cicavcov. V smere od pľúc je hrtan spojený s priedušnicou. Z druhej strany je spojený s hltanom. V prednej časti hrtana sa nachádza štítna chrupka (lat. cartilago thyreoidea), ľudovo nazývaná aj ohryzok. Nad hrtanom sa nachádza kosť jazylka (lat. os hyoideum), ktorá hýbe hrtanom, napríklad počas prehĺtania.

Funkcia

Primárnou funkciou hrtana je chrániť pľúca pred poškodením a umožniť prístup vzduchu do a von z pľúc. Hrtan pri prehĺtaní zatvára prístup do pľúc, čím ich chráni pred poškodením, ktoré by mohlo nastať vdýchnutím potravy alebo nečistôt.
Ďalšou funkciou hrtana je tvorba zvuku (hlasu). Hlas vzniká prechodom vzduchu cez hlasivky umiestnené v hrtane. Vzniknutý zvuk je potom u ľudí pomocou zubov, jazyka a pier upravený na reč.
Genouillé (Charente-Maritime)

Poloha

Obec má rozlohu 34,41 km². Najvyšší bod je položený 63 m n. m. a najnižší bod 0 m n. m.

Obyvateľstvo

Počet obyvateľov obce je 777 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Operácia Bivouac

Operácia Bivouac bol krycí názov pre paradesantný výsadok vyslaný počas druhej svetovej vojny z Veľkej Británie na územie Protektorátu Čechy a Morava. Výsadok organizoval spravodajský odbor exilového Ministerstva národnej obrany a bol radený do prvej vlny výsadkov.

Zloženie a úloha

Výsadok tvorili rotný František Pospíšil, rotný Jindřich Čoupek a desiatnik asp. Libor Zapletal. Skupina mala za úlohu spoločne so skupinou Bioscop vykonávať sabotáže v továrňach a na vybraných železničných tratiach na Morave.

Činnosť

Členovia výsadku boli spoločne s členmi operácie Steel a Bioscope vysadení v noci z 27. na 28. apríla 1942 pri Křivokláte. Na mieste zakopali materiál, ktorý mali so sebou, aby sa preň neskôr vrátili. Potom sa cez Slaný a Prahu dostali do Přerova, kde sa snažili nadviazať kontakt na vopred určených adresách, ale bezúspešne. Premiestnili sa preto do Brna, kde sa ukryli u Čoupkových príbuzných. Dvoch výsadkárov, Pospíšila a Zapletala, neskôr udal jeden známy. 2. mája 1942 Zapletala zatkli četníci. Po výsluchu potom doviedol gestapo do bytu Čoupkovcov, kde bol zadržaný tretí člen výsadku. Zapletal potom naoko súhlasil so spoluprácou s gestapom, ale v máji 1943 sa pridal k partizánom. Ako pomstu gestapo zatklo oboch jeho rodičov a bratov, ktorí zahynuli v Osvienčime. Zapletal sám bol zatknutý v nemeckom Karlsruhe pri pokuse dostať sa do Anglicka a v septembri 1944 bol popravený v koncentračnom tábore Mauthausen.
Pospíšilovi sa podarilo utiecť. Najskôr sa skrýval v Telči pri odbojovej skupine Petrolej-benzin, následne sa pokúsil ujsť do Švajčiarska, čo sa mu nepodarilo. Nato ho konfident Nachtman a zradca Čurda vylákali do Prahy, kde ho zatklo gestapo. V roku 1944 bol zastrelený v Terezíne.
Karavanky

Poloha

Plocha Karavaniek je 1 300 km². Od juhu ich delí od Júlskych Álp údolie Savy Dolinky a od Savinjských Álp sú to rieky Kokra a Tržaška Bistrica. Najvýchodnejšie výbežky Karavaniek končia pri meste Slovenj Gradec. Na západe plynulo prechádzajú v Karnské Alpy.
Morville (Manche)

Poloha

Obec má rozlohu 7,08 km². Najvyšší bod je položený 47 m n. m. a najnižší bod 12 m n. m.

Obyvateľstvo

Počet obyvateľov obce je 256 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Gildas-de-Rhuys

Poloha

Obec má rozlohu 15,28 km². Najvyšší bod je položený 42 m n. m. a najnižší bod 0 m n. m.

Obyvateľstvo

Počet obyvateľov obce je 1 647 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
So Happy I Could Die

O piesni

Táto europop synthpopová pieseň hovorí o "šťastnom mieste", kam ľudia idú pod vplyvom alkoholu. Okrem prevládajúcich predstáv o alkoholizme sa v piesni objavujú aj sexuálne témy.

Recenzie

Skladba získala prevažne kladné hodnotenia za svoj sexuálny podtext, no veľký komerčný úspech nedosiahla.
Kontinentálny pohár v ľadovom hokeji 2003/2004

Ročník 2003/2004 bol siedmym ročníkom Kontinentálneho pohára v ľadovom hokeji. O trofej bojovalo 39 tímov z 24 krajín. Trval od 26. septembra 2003 do 11. januára 2004.

1. kolo

Prvé kolo sa hralo v piatich skupinách od 26. do 28, septembra 2003.

2. kolo

Zápasy druhého kola sa odohrali 17.-19. októbra 2003 na štyroch štadiónoch.

3. kolo

Boje o postup do finálového turnaja boli na programe 21. až 23. novembra 2003.

Finálový turnaj (Homeľ, Bielorusko)

Finálová časť sa hrala v dvoch skupinách po tri tímy a následne sa mužstvá umiestnené na rovnakých priečkach v jednotlivých skupinách stretli v zápasoch o konečné umiestnenie.
Buriatčina

Buriatčina (po buriatsky буряад хэлэн) alebo buriatska mongolčina alebo buriatske jazyky (ak je považovaná za skupinu viacerých jazykov) je mongolský jazyk resp. skupina mongolských jazykov, ktorým/-ou hovorí asi 500 000 Buriatov v Rusku, Mongolsku a Číne. 
Má tri hlavné varianty (ktoré napríklad stránky Ethnologue považujú za samostatné jazyky) - čínsky, ruský a mongolský. Len ruská buriatčina má aj písanú podobu a píše sa cyrilikou.
Spoločenskovedný ústav Centra spoločenských a psychologických vied Slovenskej akadémie vied

História

Predsedníctvo SAV navrhlo uznesením č. 306 z 21. februára 1972 zriadiť spoločenskovedný ústav SAV so sídlom v Košiciach. Po prerokovaní v štátnych a straníckych orgánoch bolo založenie Spoločenskovedného ústavu SAV schválené uznesením Presedníctva SAV č. 390 z 26. júna 1972. Vybudovaním ústavu bol poverený Tibor Halečka, ktorého 25. februára 1974 zo zdravotných dôvodov nahradil Juraj Briškár. 3. septembra 1974 Predsedníctvo SAV schválilo koncepciu a organizačnú štruktúru ústavu a do konca roku 1974 mu odovzdalo novú dvojposchodovú budovu.
Bolo prijatých 18 pracovníkov ústavu sa zaoberali skúmaním politických, sociálno-ekonomických a kultúrnych procesov v regióne východného Slovenska po roku 1945. Postupne sa etablovali tri výskumné oddelenia – histórie (pôvodne historicko-filozofické oddelenie), sociológie a sociálnej psychológie. Interdisciplinárne vedeckovýskumné tímy sa zaoberali výskumom otázok národností a mládeže, družobných vzťahov organizácií Východoslovenského kraja a Zakarpatska a od roku 1986 sa prioritným výskumným zameraním stala problematika postavenia maďarskej a ukrajinskej menšiny na Slovensku po roku 1948. K vstupu počítačových technológií do činnosti ústavu došlo v roku 1985, kedy bol nainštalovaný mikropočítač SM-50/40.
V rámci nežnej revolúcie došlo k odpolitizovaniu ústavu zánikom Základnej organizácie Komunistickej strany Slovenska 21. decembra 1989. Viacerí pracovníci ústavu sa následne zapojili do činnosti poradných orgánov vlády – Rady vlády SR pre národnosti (Štefan Šutaj, Marián Gajdoš, Anna Jurová) a Úradu vlády ČSFR a SR k rómskej problematike (Viera Bačová). Od roku 1989 do roku 1993 sa znížil stav pracovníkov zo 46 na 21.
Montsecret

Poloha

Obec má rozlohu 10,64 km². Najvyšší bod je položený 242 m n. m. a najnižší bod 115 m n. m.

Obyvateľstvo

Počet obyvateľov obce je 569 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viviane Redingová

Životopis

Vyštudovala humunanistiku na parížskej Sorbone a potom pracovala pre predný luxemburský denník Luxemburger Wort. V rokoch 1986 až 1998 bola prezidentkou Luxemburskej únie novinárov.
V rokoch 1999 až 2004 bola členkou Európskej komisie na čele s Romanom Prodim zodpovedná za oblasť vzdelávania a kultúry. Od novembra 2004 sa stala členkou komisie na čele s José Barrosom a jej portfóliom sa stali médiá a informačnú spoločnosť. V tejto funkcii presadila výrazné zlacnenie medzištátnych telefónnych hovorov v EÚ, takzvaných eurotarifov. Od februára 2010 do novembra 2014 bola eurokomisárkou v "druhej Barrosovej" komisii zodpovednou za spravodlivosť, základné práva a občianstvo; zároveň bola aj podpredsedníčkou komisie.
Oberdorf (Haut-Rhin)

Poloha

Obec má rozlohu 4,13 km². Najvyšší bod je položený 436 m n. m. a najnižší bod 339 m n. m.

Obyvateľstvo

Počet obyvateľov obce je 575 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Laborecká rovina

Vymedzenie

Podcelok zaberá rovinaté územie v strednej časti Východoslovenskej roviny, v širšom okolí rieky Laborec. Severným smerom ležia podcelky Východoslovenskej pahorkatiny, od východu Zalužická pahorkatina, Podvihorlatská pahorkatina, Laborecká niva a Pozdišovský chrbát, vymedzujúci severozápadný okraj. Západným smerom sa rozkladá Malčická tabuľa, južným Latorická rovina, juhovýchodným Kapušianske pláňavy a na východnom okraji nadväzuje
Senianska mokraď a Iňačovská tabuľa, všetko podcelky Východoslovenskej roviny.

Chránené územia

V tejto časti Východoslovenskej roviny leží chránený areál Stretavka a prírodná rezervácia Raškovský luh.

Osídlenie

Rovinaté územie patrí medzi stredne husto osídlené oblasti a v severnej časti leží i najväčšie mesto Východoslovenskej nížiny, Michalovce. Nachádza sa tu tiež pomerne veľa obcí, prepojených cestnou sieťou.

Doprava

Prirodzenou dopravnou križovatkou sú Michalovce, kde sa križujú cesty I/18 a I/19, v trase ktorej vedie i európska cesta 50. Severo-južným smerom vedie cesta II/555, spájajúca Michalovce a Veľké Kapušany, južným okrajom i cesta II/552 (Oborín – Veľké Kapušany). Západnou časťou vedie železničná trať Trebišov – Humenné, južnou časťou trať Trebišov – Veľké Kapušany.